મુખ્યપ્રધાન આનંદીબહેન પટેલ બે દિવસથી ઉત્તર ગુજરાતના પ્રવાસે છે. મુખ્યપ્રધાને આજે પાટણ અને મહેસાણાનો પ્રવાસ કર્યો હતો. પરંતુ આ પૂર્વે જ પાટણ જિલ્લામાંથી મોટી સંખ્યામાં પાટીદારો કોંગ્રેસમાં જોડાઇ ગયા હતા. પાટણ અને સિદ્ધપુર શહેર અને તાલુકાના ભાજપના ૨૩ હોદ્દેદારો સહિત ૩૫૦૦ પાટીદારોએ ભાજપને હરાવવાની નેમ સાથે જ કોંગ્રેસ સાથે જોડાણ કર્યું છે. આમાંથી પાંચ કોંગ્રેસ અને અપક્ષ તરીકે ચૂંટણી લડી રહ્યા છે. ગઇકાલે હિંમતનગરમાં રોડ શો કર્યો અને આજે એક હજાર પાટીદારો સહિત કાર્યકરો કોંગ્રેસમાં જોડાયા હતા.